CELEX: 32008D0278
Language: hr
Date: 2008-03-26 00:00:00
Title: 2008/278/EZ: Odluka Komisije od 26. ožujka 2008. o izmjeni Odluke 2006/589/EZ u pogledu aviglicina HCl (priopćena pod brojem dokumenta C(2008) 1071)  Tekst značajan za EGP

03/Sv. 58
            
            
               HR
            
            
               Službeni list Europske unije
            
            
               236
            
         32008D0278
   
               L 087/15
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 26. ožujka 2008.
   o izmjeni Odluke 2006/589/EZ u pogledu aviglicina HCl
   (priopćena pod brojem dokumenta C(2008) 1071)
   (Tekst značajan za EGP)
   (2008/278/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:
   
               (1)
            
            
               U skladu s člankom 6. stavkom 2. Direktive 91/414/EEZ, Ujedinjena Kraljevina je 27. listopada 2004. zaprimila zahtjev društva Valent Bioscience za uvrštenje aktivne tvari aviglicin HCl u Prilog I. Direktivi 91/414/EEZ.
            
         
               (2)
            
            
               Odlukom Komisije 2006/589/EZ (2) potvrđeno je da je pri prethodnom razmatranju dokumentacija bila „cjelovita” i da se načelno smatra da udovoljava zahtjevima u pogledu podataka i informacija iz priloga II. i III. Direktivi 91/414/EEZ.
            
         
               (3)
            
            
               Stoga je državama članicama, u skladu s člankom 8. stavkom 1. Direktive 91/414/EEZ, dana mogućnost izdavanja privremenih odobrenja za sredstva za zaštitu bilja koja sadrže aviglicin HCl. Ni jedna država članica nije iskoristila tu mogućnost.
            
         
               (4)
            
            
               Ujedinjena Kraljevina, kao država članica izvjestiteljica, obavijestila je Komisiju da je pri detaljnom razmatranju dokumentacije ustanovljeno da nedostaje nekoliko dodatnih podataka koji se zahtijevaju na temelju priloga II. i III. Direktivi 91/414/EEZ. Stoga se dokumentacija više ne može smatrati cjelovitom.
            
         
               (5)
            
            
               Podnositelj prijave za aviglicin HCl obavijestio je Ujedinjenu Kraljevinu i Komisiju o svojoj namjeri da više ne želi podupirati ocjenu koja je u tijeku niti dostaviti dodatne podatke. Kao posljedica toga, jasno je da dokumentacija neće biti upotpunjena te da stoga država članica izvjestiteljica neće moći sastaviti izvješće o ocjeni u pogledu aviglicina HCl i dostaviti ga Komisiji, Europskoj agenciji za sigurnost hrane i drugim državama članicama. Mogućnost izdavanja privremenih odobrenja treba stoga povući.
            
         
               (6)
            
            
               Produljenje roka za odlaganje, skladištenje, stavljanje na tržište i uporabu proizvoda koji sadrže aviglicin HCl nije potrebno s obzirom na to da ni jedna država članica za ovu aktivnu tvar nije izdala privremeno odobrenje.
            
         
               (7)
            
            
               Odluku 2006/589/EZ treba stoga na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog Odluci 2006/589/EZ zamjenjuje se Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 26. ožujka 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/76/EZ (SL L 337, 21.12.2007., str. 100.).
   
      (2)  SL L 240, 2.9.2006., str. 9.
   
      PRILOG
      
         AKTIVNE TVARI NA KOJE SE OVA ODLUKA ODNOSI
      
      
                  Br.
               
               
                  Uobičajeni naziv, identifikacijski broj CIPAC
               
               
                  Podnositelj zahtjeva
               
               
                  Datum podnošenja zahtjeva
               
               
                  Država članica izvjestiteljica
               
            
                  1.
               
               
                  Mandipropamid
                  CIPAC-br.: još nije dodijeljen
               
               
                  Syngenta AG
               
               
                  13.12.2005.
               
               
                  AT
               
            
                  2.
               
               
                  Meptildinokap
                  CIPAC-br.: još nije dodijeljen
               
               
                  Dow AgroSciences
               
               
                  12.8.2005.
               
               
                  UK